הוועדה לענייני ביקורת המדינה, כנסת 16, פרוטוקול מספר 245, 2005-12-06 09:30

מל פולישוק-בלוך: בוקר טוב לנוכחים.

מל פולישוק-בלוך: ברוכים הבאים לכנסת.

מל פולישוק-בלוך: צר לי שבכאלה נסיבות אתם באים לכנסת אבל לפחות יש מי שמקשיב לכם וזה גם חשוב.

מל פולישוק-בלוך: הנושא היום הוא הצעה לסדר היום דיון מהיר, חיבור ביתה של משפחת סועאד לחשמל, הצעה של חבר הכנסת עבד-אלמאלכ דהאמשה.

מל פולישוק-בלוך: אני קראתי את החומר, אין ספק שהנושא הוא כואב מאד ובעייתי מאד מצד שני, מכל מיני בחינות.

מל פולישוק-בלוך: אז אני מבינה שאתה הבאת את זה לפתחנו, של ועדת ביקורת המדינה כי היתה פניה לנציב תלונות הציבור ולכן זה יש מקום שזה יהיה על השולחן הזה ואני מבקשת ממך להציג את הבעיה ואת העניין.

עבד-אלמאלכ דהאמשה: בוקר טוב לכולם.

עבד-אלמאלכ דהאמשה: אני משתתף בברכת היושבת ראש לאורחים הנכבדים, כל האורחים.

עבד-אלמאלכ דהאמשה: אנחנו עוסקים בנושא מאד כאוב שיש בו התנגשות קרדינלית בין חיי אדם, האפשרות לחיות ובים המדינה שיש גם לה דרך שצריך לכבד.

עבד-אלמאלכ דהאמשה: אני חושב שהבעיה שלנו ניתנת לפתרון וניתן למצוא את הדרך גם לא לשבור את החוקים וודאי גם לא לקפח את החיים.

עבד-אלמאלכ דהאמשה: גבירתי היושבת ראש, מדובר במשפחה שנולדו לה 4 בנים.

עבד-אלמאלכ דהאמשה: 3 כבר נפטרו, אחד לפני שבועיים שלושה, אחד לפני שנה והראשון לפני כמה שנים.

עבד-אלמאלכ דהאמשה: אני רק טעיתי בחיבור השמות.

עבד-אלמאלכ דהאמשה: זה שנמצא עכשיו קוראים לו מוחמד, זה הבן הרביעי במשפחה והוא בן כשנה וחצי.

עבד-אלמאלכ דהאמשה: ואנחנו רוצים שמוחמד לפחות יחיה.

עבד-אלמאלכ דהאמשה: המשפחה הזו, יש לה בית שנבנה בשנת 70', אם אני לא טועה, כאשר כל הכפר חוסנייה היה בלתי מוכר.

עבד-אלמאלכ דהאמשה: זה נמצא מזרחית לסכנין, צלמון, ואדי צלמון שמאלה, צלע ההר מדרום.

עבד-אלמאלכ דהאמשה: הכפר הזה קיים עשרות שנים והם בנו אז את ביתם כפי שכל האנשים בנו את בתיהם.

עבד-אלמאלכ דהאמשה: הכפר הוכר לאחרונה בשנות ה- 90', התחילו לדבר על תוכניות מתאר.

עבד-אלמאלכ דהאמשה: המצב הנוכחי הוא שהכפר מוכר אבל הבית נשאר מחוץ לתחום שהוכר, מרחק של משהו כמו 500 מטר מגבולות השטח שהוכר.

עבד-אלמאלכ דהאמשה: הבנים האלה חייבים טיפול במכונת חשמל.

עבד-אלמאלכ דהאמשה: הוא היה נודד בין היתר ללוטם, יש לו שם חברים, לסכנין, ליישובי הסביבה בכדי לחבר את הילדים למכונת חשמל ולעשות את הטיפול מפעם לפעם.

עבד-אלמאלכ דהאמשה: התוצאה הטרגית היא ש- 3 כבר נפטרו ואנחנו כבר עכשיו עם הבן הרביעי.

עבד-אלמאלכ דהאמשה: אני חושב שהחוק של אספקת החשמל, גם החוק שמונע אספקת חשמל לבית שלא הורשה או בית שללא רשיון, במקרה הזה החוקים האלה חייבים להיות קצת גמישים.

עבד-אלמאלכ דהאמשה: אני לא דורש פה לשבור את החוק.

מל פולישוק-בלוך: אני חושבת שחוק תמיד צריך להיות אנושי אבל חוק הוא חוק.

עבד-אלמאלכ דהאמשה: החוק הוא חוק אבל הוא לא אנושי והרבה פעמים הוא לא אנושי.

מל פולישוק-בלוך: לא הייתי מגדירה את זה ככה.

מל פולישוק-בלוך: החוק יוצר לפעמים מצבים בלתי אנושיים, זה נכון.

מל פולישוק-בלוך: אבל החוק הוא חוק והוא צריך להיות לשירות הציבור, זה העניין.

מל פולישוק-בלוך: אז בוא לא נפגע בחוק אלא נמצא את הפתרונות איך אפשר למרות החוק להביא לפתרון.

עבד-אלמאלכ דהאמשה: אני רוצה מילה אחת בכיוון הזה.

עבד-אלמאלכ דהאמשה: החוק הוא יצור אנוש.

עבד-אלמאלכ דהאמשה: אנחנו עשינו את החוקים.

עבד-אלמאלכ דהאמשה: אנחנו מחוקקים אותם ואנחנו מתקנים אותם ואנחנו משנים אותם ואנחנו עושים אותם לפי הצורך שלנו, הצורך החברתי.

עבד-אלמאלכ דהאמשה: אז החוק בא לשרת את החברה ואת המדינה ואת הציבור כולו ולא בא בכדי לשעבד אותם, לפעמים כל מיני מצבים שנוצרים נוצרים כאל שבאמת מתנגשים עם האנושיות ועם המוסר.

עבד-אלמאלכ דהאמשה: אז לפי חוק אספקת החשמל למקרים כאלה נדירים, החוק הזה מפר את התחום.

מל פולישוק-בלוך: מה זאת אומרת?

מל פולישוק-בלוך: מה אומר לשון החוק בהקשר הזה?

עבד-אלמאלכ דהאמשה: החוק אומר שבתים שנבנו לפני 1987 ולא הוספו עליהם תוספות לאחר מכן, גם אם לא היו ברשיון אז חייבים לספק להם חשמל.

עבד-אלמאלכ דהאמשה: מדברים על בית קבוע, אנשים לא יגורו בבית שאי אפשר לחיות בו או שלא בטוח לחיות.

עבד-אלמאלכ דהאמשה: מה דורשים בתכנון ובניה ומה דורשים רשויות החוק?

עבד-אלמאלכ דהאמשה: אומרים שרוצים תצלומי אוויר ורוצים כל מיני הוכחות שאין בידי האיש להביאם.

עבד-אלמאלכ דהאמשה: האיש יודע, אני בניתי את הבית, אני גר עם הילדים, זה הסיפור שלי, זו המשפחה שלי.

עבד-אלמאלכ דהאמשה: אני לא יודע אם יש לצילומי אוויר אם מישהו יכול להביא אותם אז תביא אותם.

עבד-אלמאלכ דהאמשה: אני לא חושב שאנחנו חייבים פה לעקוף את הדין ובכדי לחפש צילומים ולמצוא צילומים הבעיה היא לא חדשה.

עבד-אלמאלכ דהאמשה: אני בעניין הזה כמה חודשים טובים ואני התכתבתי עם כל הרשויות עד שבסוף אמרתי, אני אלך לנשיאות הכנסת ואני אביא את זה לדיון בפני הועדה הזאת.

עבד-אלמאלכ דהאמשה: אני חושב שמצווה על כולנו, אני לא מאמין שמישהו, חס וחלילה יכול לקבל על מצפונו או רוצה או היה רוצה שהבעיה הזאת לא תיפתר.

עבד-אלמאלכ דהאמשה: ואם אנחנו רוצים לשתף פעולה, אני חושב שנמצא את הדרך איך לא לשבור חוקים, אני לא רוצה לשבור חוקים.

עבד-אלמאלכ דהאמשה: ודאי שאנחנו ועדה חוקית בכנסת שצריכה לכבד את החוק, אבל גם במקרה הזה למצוא את הפתרון למשפחה האומללה הזאת ושיהיה להם חשמל.

עבד-אלמאלכ דהאמשה: סוף סוף חשמל בבית.

עבד-אלמאלכ דהאמשה: הבית עכשיו בלתי מוכר, הכפר הוכר ובעד שנה שנתיים, חמש שנים גם גבולות הכפר יורחבו, ישונו, אין כזה פתרון, למשפחה הזאת אין פתרון אחר, אין אפשרות אחרת.

עבד-אלמאלכ דהאמשה: הם לא יכולים לבנות עוד בית במקום אחר או לחיות במקום אחר.

עבד-אלמאלכ דהאמשה: זה בעיקר הדברים.

עבד-אלמאלכ דהאמשה: תודה רבה.

דוד אזולאי: גבירתי היושבת ראש, אני רוצה קודם כל לברך את חבר הכנסת דהאמשה על היוזמה לדיון הזה.

דוד אזולאי: אני חושב שלצערי הרב זה לא המקרה היחיד, ישנם עוד מקרים רבים.

דוד אזולאי: זה המקרה שזכה לעלות כאן לדיון על מנת לתת פתרון למשפחה הזאת.

דוד אזולאי: אבל אני רוצה להגיד לכם כבר, אנחנו מדברים על החוק וזה לא סוד, מדינת ישראל, משרד התשתיות בזמנו אישור חיבורי חשמל להרבה ישובים שנדמה לי, חבר הכנסת דהאמשה יתקן אותי, חלקם אפילו לא היו מוכרים ולא היו בתוך תוכניות המתאר.

דוד אזולאי: והיתה הוראת שעה של הממשלה לאשר להם חיבורי חשמל וזה בשל הצורך שהיה אז, אני הייתי אז יושב ראש ועדת הפנים ועשינו את הדבר הזה.

דוד אזולאי: אני חושב שגם במקרה דנן, לא צריך ללכת ולשבור את הדין אבל גם במקרה זה, גם אנחנו רואים שאין אפשרות, תמיד נוכל למצוא את הסיבות למה לא לחבר את הבית לחשמל, אני חושב שבמקרה הזה שהוא באמת מקרה שהוא כפי ששמעתי חלק מהדברים של חבר הכנסת דהאמשה וחלק ממה שקראתי פה, זה מקרה הומני ממדרגה ראשונה ואנחנו צריכים למצוא, נפלה בידינו הזכות הזאת בועדה לטפל בעניין הזה, אז אני מציע לך, גבירתי היושבת ראש, שנורה היום למשרדים הנוגעים בדבר לתת פתרון לאלתר למשפחה הזאת.

מל פולישוק-בלוך: תודה רבה.

מל פולישוק-בלוך: נשמע את מי שבדק את העניין, הנציב.

דורי פינטו: אנחנו קבלנו בנציבות תלונות הציבור את התלונה של חבר הכנסת דהאמשה ואין ספק שמדובר בעניין אנושי, עניין כאוב שצריך לנסות ולמצוא את כל הדרכים האפשרויות במסגרת החוק, למצוא פתרון לבעיה.

דורי פינטו: אנחנו פנינו וגם כתבתי בעניין מכתב מפורט לחבר הכנסת דהאמשה, לכל הגופים, לכל הגופים הרלבנטיים.

דורי פינטו: משרד הפנים, חברת החשמל, משרד התשתיות.

דורי פינטו: המצב שבו אנחנו עומדים היום הוא שבהתאם לתשובה האחרונה שאנחנו קבלנו ממשרד התשתיות היא שהערוץ שהוא אולי הערוץ האפשרי לפתרון הבעיה הוא חוק אספקת חשמל אם המבנה אכן עומד במסגרת של החוק.

דורי פינטו: החוק אומר שלגבי בניין שהיה קיים קודם בשנת 87, לא נוספו תוספות בנייה לא חוקיות לאחר מכן והוא עומד בתנאי הבטיחות ויש אישור של מהנדס לעניין הזה, ישנה אפשרות לשר התשתיות לכלול אותו ברשימת המבנים שיש לחברם לחשמל, ייתכן שאחר כך יש צורך לקבל הסכמה או תגובה של גורמים אחרים אבל ישנה אפשרות לשר התשתיות לכלול מבנה כזה ברשימה של מבנים, גם אם מדובר במבנים שהם לא בישובים מוכרים או לא מבנים שניתנו להם היתרי בנייה מלכתחילה.

דורי פינטו: זה הערוץ שאותו צריך לבדוק קודם.

דורי פינטו: ראשית לכל אם המבנה עומד בתנאים האלה אז צריך להתחיל לפחות ללכת לבדוק.

דורי פינטו: התגובה של משרד התשתיות, אני לא יודע אם יש כאן נציג של משרד התשתיות.

דורי פינטו: אז התגובה שקבלנו היא שעל מנת שהעניין הזה ייבדק, יש צורך לעשות השוואה בין תצלום אוויר משנת 86' לתצלום אוויר היום, תתקן אותי אם הדברים אחרים.

דורי פינטו: זו התגובה שאנחנו קבלנו ממש בימים האחרונים ממשרד התשתיות ואולי יהי מקום להפנות את השאלה.

דורי פינטו: וגם משרד התשתיות הפנה אותנו ואני הפניתי את חבר הכנסת דהאמשה ובאמצעותו את המשפחה לכתובת של המרכז למיפוי שבו ניתן כנראה לקבל את התצלומים.

מל פולישוק-בלוך: איך הגדרת את זה?

מל פולישוק-בלוך: החוק לאספקת חשמל?

דורי פינטו: חוק אספקת חשמל, הוראת שעה, 1996 .

דורי פינטו: לכן אני חושב שצריך וצריך מאד לקצר את הדרכים לבדוק ואני, כפי שכתבתי לחבר הכנסת דהאמשה, אם יש קושי מסוים ואנחנו הנציבות יכולים לתרום, הצעתי שגם המשפחה או חבר הכנסת דהאמשה יפנו אלינו ואנחנו ננסה לקשור את החוטים ולקדם את העניינים.

דורי פינטו: צריך למצות את הדרך הזו, אם לא יעמוד בדרישות החוק אז מבקר המדינה ונציב תלונות הציבור יצטרכו לבחון את הדברים.

מל פולישוק-בלוך: בסדר.

מל פולישוק-בלוך: אני מבקשת את התגובה של משרד התשתיות הלאומיות שאחראי על אספקת החשמל במדינת ישראל.

מל פולישוק-בלוך: בבקשה.

יורם רונדנשטיין: כפי שצוין פה, ניתן לבחון אפשרות לחבר את המבנה בהתאם להוראות חוק אספקת חשמל, הוראת שעה כדי שאנחנו נוכל להתחיל בפרוצדורה שהיא קבועה בחוק.

יורם רונדנשטיין: אנחנו צריכים לקבל תצלום אוויר משנת 86'.

מל פולישוק-בלוך: כתוב בחוק שצריך תצלום אוויר?

מל פולישוק-בלוך: זה כתוב בחוק?

יורם רונדנשטיין: לא, זה לא כתוב.

מל פולישוק-בלוך: אז למה אתה צריך את הצילום אוויר?

יורם רונדנשטיין: כי אני צריך לקבל הוכחה חד משמעית כדי שהמבנה נבנה לפני סוף 86'.

מל פולישוק-בלוך: אני רוצה להבין משהו.

מל פולישוק-בלוך: יש צילומי אוויר של התקופה ההיא?

יורם רונדנשטיין: יש צילומי אוויר.

יורם רונדנשטיין: מדי שנה בשנה במרכז למיפוי ישראל, צריך לתת להם את נקודת הציון הדרושה והם מוציאם את זה.

מל פולישוק-בלוך: אם הם מוציאים מדי שנה או מדי תקופה, אז לא נמצא שם עכשיו צילום מעכשיו?

מל פולישוק-בלוך: זה לא שצריך לצלם.

מל פולישוק-בלוך: מה שאתה אומר יורם , זה לא שצריך לצלם אלא שצריך להשיג את הצילום.

מל פולישוק-בלוך: יש לי שאלה, כאן מדובר במשפחה שקשה לה, שאין לה את הכלים שיש לאנשים אחרים.

מל פולישוק-בלוך: פנו אליכם, גם הנציב וגם חברי הכנסת, לכם יש יותר אפשרות ויותר בקלות להשיג את אותם צילומי אוויר שקיימים כמו שאתם אומרים, זה לא שצריך לצלם היום אלא להשיג.

מל פולישוק-בלוך: אתם יכולים במכתב להשיג את הצילומים האלה.

מל פולישוק-בלוך: לבקש אפילו לפנים משורת הדין, אפילו לא לבקש בשביל זה כסף.

מל פולישוק-בלוך: מאותו גורם אם הוא פרטי או ציבורי, אני לא יודעת איזה גורם.

מל פולישוק-בלוך: אתם יכולים לעשות את זה.

מל פולישוק-בלוך: אתם יכולים להגיד לפנים משורת הדין, אתם נותנים שירות לאזרח גם אם זה לא תפקידכם.

מל פולישוק-בלוך: אז למה אתם לא עושים את זה בעצם?

מל פולישוק-בלוך: מה כל כך קשה?

יורם רונדנשטיין: יש נהלים שאנחנו עובדים לפיהם ולצערנו המקרה שמוצג בפנינו היום הוא לא היחיד.

יורם רונדנשטיין: יש עשרות כאלה.

מל פולישוק-בלוך: עשרות של ילדים חולים בצורה כזאת?

מל פולישוק-בלוך: עשרות מבנים?

יורם רונדנשטיין: כן, בנגב וכל מיני כאלה.

יורם רונדנשטיין: ולכן המשרד לא ערוך לטפל בזה.

יורם רונדנשטיין: זה לא פרוצדורה מסובכת, צריך להגיע למקום, רח' לינקולן מספר 1 בתל אביב.

יורם רונדנשטיין: הם מתורגלים בנושא, זה המרכז המיפוי הארצי.

איברהים סועאד: סליחה, אני באתי למשרד הזה והבאתי להם את הצילום הזה, מה שהוא מבקש, הבאתי את זה לפני שנתיים, הבאתי את הצילום הזה בידיים שלי ואתם לא עניתם לי.

מל פולישוק-בלוך: ואיפה הצילום היום?

איברהים סועאד: אצלם.

איברהים סועאד: הם אמרו שישלחו לי בחזרה ולא שלחו.

איברהים סועאד: שילמתי איזה 500 שקל.

איברהים סועאד: התקשרתי, הפקידה של רותי, ביקשתי ממנה שתחזיר לי את זה, זה עלה לי המון כסף.

מל פולישוק-בלוך: הנה, כבר עלה כסף, כבר הביא הכל.

מל פולישוק-בלוך: אז איפה הצילום?

יורם רונדנשטיין: יש לך תוספת, עשית איזה שהיא תוספת מאז?

איברהים סועאד: אני לא עשיתי שום תוספת.

איברהים סועאד: אני מבקש מכולם, אני יודע שיש אנשים טובים במדינת ישראל, אני תושב מדינת ישראל ואני גאה בכך אבל מצד אחר, בושה וחרפה.

איברהים סועאד: אני גר בלב הגליל, לא בנגב ולא במקום אחר ועוד אין לי חשמל.

איברהים סועאד: נפטרו לי כבר 3 ילדים, שלא תראו צער בחיים כולם והנה השלישי, עכשיו רוצים לחבר אותו דרך הזונדה ואנחנו יכולים לחבר בגלל שאין לנו חשמל.

איברהים סועאד: אנחנו מושכים קו חשמל איזה 650 מטר, כל טיפת גשם שיורדת זה נופל, ואז המכשיר אנילציה שהוא גם על חשמל נופל.

מל פולישוק-בלוך: איך היום אתם מחוברים לחשמל?

מל פולישוק-בלוך: אני לא מבינה.

איברהים סועאד: מעבירים חוט חשמל במרחק של כמה מאות מטר.

איברהים סועאד: לא מגיע ואי אפשר להפעיל מכשירים ככה.

מל פולישוק-בלוך: טוב, אז אתה אומר שלפני שנתיים, תזכיר לי את שמך, סועאד, אתה אומר שלפני שנתיים את כל הפעולה שמשרד התשתיות הלאומיות מבקש ממך.

מל פולישוק-בלוך: הבאת את הצילום, שילמת בשביל זה כסף, הלכת ללינקולן 1 , הבאת את הצילום.

מל פולישוק-בלוך: אני רוצה להגיד לכם שזה מאד חמור, אתם באים ודורשים ובמשך שנתיים, תקופה כל כך ארוכה, אתם דורשים מבן אדם כשאתם לא יודעים שהוא כבר עשה את התהליך שאתם דורשים ממנו?

מל פולישוק-בלוך: זה כבר נשמע לי כמו התעללות באזרח.

מל פולישוק-בלוך: אני הייתי תמימה, רציתי להגיד שתלכו לקראתו ותעשו לו שירות, אז אני רואה שאתם עושים הפוך.

מל פולישוק-בלוך: זה ממש חמור.

יורם רונדנשטיין: אני לצערי כרגע לא יכול לומר מה שנעשה לפני שנתיים.

יורם רונדנשטיין: אני מקבל את מה שאומר סועאד, רק אני מבקש והפעם אני מתחייב שלא ילך לאיבוד, שיביא לנו.

מל פולישוק-בלוך: לא, תחפשו אצלכם.

מל פולישוק-בלוך: למה הוא צריך לרוץ עוד פעם?

מל פולישוק-בלוך: תגיד לי.

מל פולישוק-בלוך: סועאד, יש לך איזה קבלה?

מל פולישוק-בלוך: איזה נייר שנתת?

מל פולישוק-בלוך: כשאתה הבאת, נתנו לך משהו?

מל פולישוק-בלוך: מתי זה היה?

מל פולישוק-בלוך: לפני שנתיים בערך.

יורם רונדנשטיין: אני מוכן אפילו להגיע אליו ולקבל את ההעתק.

שלמה כהן: אני מחברת החשמל, סגן מנהל מחוז הצפון.

שלמה כהן: והיה לי הכבוד גם לבקר אצלו בבית.

יורם רונדנשטיין: אז בהנחה שאני מקבל את הצילום, אני יכול להתחיל בתהליך.

עבד-אלמאלכ דהאמשה: איזה להתחיל?

עבד-אלמאלכ דהאמשה: אחרי שנים?

עבד-אלמאלכ דהאמשה: 3 כבר מתים.

עבד-אלמאלכ דהאמשה: אני כבר חודשים מתכתב אתכם, דיברתי גם עם השר.

מל פולישוק-בלוך: דבר אחד מוזר לי.

מל פולישוק-בלוך: למה היינו צריכים להגיע לכאן כדי שהאיש יגיד שהוא כבר העביר את הצילום?

מל פולישוק-בלוך: אף אחד לא חשב לשאול אותו.

דוד אזולאי: גבירתי היושבת ראש, אולי נקצר את התהליך עוד יותר.

דוד אזולאי: אולי נעזור למשרד התשתיות.

דוד אזולאי: אני רוצה לעזור להם.

דוד אזולאי: אני מציע, התושב המכובד פה אמר שיש לו צילום.

דוד אזולאי: העתק של התצלום אוויר.

עבד-אלמאלכ דהאמשה: ברשות היושבת ראש אני רוצה לשאול רק שאלה אחת.

עבד-אלמאלכ דהאמשה: ממתי האזרח שנמצא וחי בבית הזה עם משפחתו הוא לכאורה מראש שקרן וחייב לחפש רק צילום אוויר?

מל פולישוק-בלוך: אתה לא צודק, את זה אני לא מקבלת.

מל פולישוק-בלוך: יש כללים מסוימים.

מל פולישוק-בלוך: נכון שלא כתוב בחוק שצריך צילום אבל זה כלי עבודה.

מל פולישוק-בלוך: הוא כבר עשה את התהליך, אנחנו לא דורשים שיעשה את זה פעמיים.

מל פולישוק-בלוך: בהנחה שאכן הכל בוצע כפי שנאמר.

איתמר שורקי: אני מרכז הפיקוח בוועדה המקומית משגב.

איתמר שורקי: אולי אני אחסוך את עניין התצלום אוויר מכיוון שתצלום האוויר בא להראות אם ישנן תוספות, נעשו תוספות.

איברהים סועאד: זה לא הבית שלי.

איברהים סועאד: יש שם 3 בתים.

איברהים סועאד: זה לא הבית שאתה מדבר על זה.

עבד-אלמאלכ דהאמשה: 25 מטר?

עבד-אלמאלכ דהאמשה: אז אם יש 25 מטר אז נהרוס אותם.

עבד-אלמאלכ דהאמשה: אנחנו נהרוס את ה- 25 מטר אם נבנו ואתם תתנו לבית חשמל.

מל פולישוק-בלוך: אתה אומר שהיתה תוספת בנייה.

מל פולישוק-בלוך: יש לכם עדויות.

מל פולישוק-בלוך: עכשיו , הוא אומר שזה לא על הבית הזה.

מל פולישוק-בלוך: על מה עשית את התוספת בנייה?

איברהים סועאד: אני לא עשיתי על הבית שום דבר.

איברהים סועאד: זה היה בגלל שגדלה המשפחה.

איברהים סועאד: אני היום גר בבית הישן, של האב המנוח.

איברהים סועאד: זה משהו אחר לגמרי, לא אותו בניין.

מל פולישוק-בלוך: אם אני הבנתי נכון את שפת החוק, מדובר על הבית ולא על הבן אדם.

מל פולישוק-בלוך: גם אם הוא עשה עבירות כאלה או אחרות בכל מיני מקומות, זה לא חל החוק הזה, אולי חוקים אחרים.

מל פולישוק-בלוך: זאת אומרת, אם היום הוא גר בבית, הנושא הוא הבית ולא מי שגר בו.

מל פולישוק-בלוך: אם בבית הזה לא נעשו חריגות בנייה איפה שהוא גר בו, אפשר לחבר אותו לחשמל.

מל פולישוק-בלוך: ככה אני מבינה את לשון החוק ממה שנאמר פה.

איתמר שורקי: יש שם 2 מבני מגורים.

איתמר שורקי: אחד בית האב, האב נפטר.

איברהים סועאד: 3 מבנים, אני רוצה לתקן אותך.

איתמר שורקי: לאיברהים יש בית סמוך לבית האם.

איתמר שורקי: אם הוא טוען עכשיו שהוא עבר לגור בבית של האם חזר לבית האם גם שם ישנן תוספות.

איתמר שורקי: לא הבאתי את הנתונים כי אני יודע שזה לא הבית שלו.

איתמר שורקי: זה בית האם.

מל פולישוק-בלוך: ואתה יודע בודאות שהיו שם תוספות גם בבית האם?

איתמר שורקי: יש שם צריף שהאח שלו בנה כתוספת לבית.

איתמר שורקי: אני מציג את העובדות, חבר הכנסת דהאמשה.

איברהים סועאד: אם הם אומרים ככה, יש אנשים שהם לא גרים בכלל שם, הוא עשה מחסן חקלאי, 30 מטר, נתנו לו אישור בניה וחשמל וזה לחיות.

איברהים סועאד: אז לבני אדם לא מגיע?

מל פולישוק-בלוך: אתה מדבר על צריף וזה בכלל לא חלק מהבית?

איברהים סועאד: שילמתי עוד 2000 שקל כדי לתת לי אישור על מחסן חקלאי.

מל פולישוק-בלוך: אני חושבת שזה הרבה יותר פשוט שתלכו שניכם ביחד למקום.

מל פולישוק-בלוך: חברת חשמל או נציג משרד התשתיות.

מל פולישוק-בלוך: תלכו ותראו על מה מדובר.

מל פולישוק-בלוך: אני שוב חוזרת ואומרת, הנושא של הדיון שלנו זה הבית.

מל פולישוק-בלוך: הבית הספציפי שבו גר הילד שבוכה עכשיו.

מל פולישוק-בלוך: על זה אנחנו מדברים.

מל פולישוק-בלוך: ואנחנו צריכים לראות ויכול להיות מאד שאם יש 2 מבנים או 3 מבנים המשפחה תסכים לעבור לאותו חלק של מבנה שאין שם תוספות כדי להתחבר לחשמל.

איתמר שורקי: הפתרון של הבעיה הוא צריך להיות יותר מעמיק.

איתמר שורקי: אני הצעתי לאיברהים, אנחנו מכירים 16 שנה כבר והבעיה מוכרת והיא בעיה אמיתית.

איתמר שורקי: הצענו לו לקבל דירה במסגרת הסדר פינוי, בכפר סלאמה, אליו רוב המשפחה עברה לפני שנים כבר והוא דחה את ההצעות האלה.

עבד-אלמאלכ דהאמשה: הוא רוצה לגור בבית שהוא נולד בו.

עבד-אלמאלכ דהאמשה: הוא לא רוצה ללכת לואדי סלאמה ולעקור לישוב אחר.

עבד-אלמאלכ דהאמשה: זה מה שאתם מחפשים.

עבד-אלמאלכ דהאמשה: לצריף חקלאי אתה נותן חשמל, לשכנים שלו אתה נותן חשמל.

איתמר שורקי: הבית הזה בזמן הקרוב או משהו נראה לעין ייכלל בתוכנית המתאר החדשה שאושרה רק לפני שנתיים.

איתמר שורקי: הוא רחוק מרחק רב מתוכנית המתאר, הוא בעצם בין כפר כוסניה לכפר סלאמה.

מל פולישוק-בלוך: ואתם הצעתם לו לעבור לאן?

מל פולישוק-בלוך: אני לא זוכרת.

איתמר שורקי: הצענו לו לעבור לכפר סלאמה, שם יש מגרשי מנהל זמינים ורוב משפחתו גרה שם.

מל פולישוק-בלוך: זה נשמע לי קצת, אני לא אומרת שזה לא אפשרי אבל זה קצת יותר מסובך.

איברהים סועאד: אני אומר, נתנו אישורים ל- 3 או 4 מבנים שהם לא בתוך המתאר, איך נותנים לאנשים האלה ולי לא נותנים?

איברהים סועאד: כמו מוסטפא חאלד, כמו סאמי בשאר, איך נתתם לכולם?

איתמר שורקי: לפי ההוראת שעה הם עמדו בקריטריונים אז הם חוברו כי לא היו להם תוספות.

אליף סבאג: אני זוכר שבשנת 2000 או 2003 אני טיפלתי בנושא הזה ועוד בנושאים רבים גם במסגרת חוק החשמל וגם בתקופה של אחרי שהחוק פג תוקפו וחודש.

אליף סבאג: הצילום של איברהים זה צילום מאותה תקופה שהחוק פג תוקפו ולפני שהוא חודש.

אליף סבאג: ואז חברת החשמל אמרו, אי אפשר, חוק החשמל אינו בתוקף עכשיו.

אליף סבאג: הבעיה המרכזית היא לא בעיה של חוק חשמל או לא חוק חשמל.

אליף סבאג: גם בחוק חשמל אי אפשר אחרי 19 שנים כמעט 20 שנה שנולדו לו ילדים נוספים וכו', כל תוספת קטנה לבית אפילו שיפוץ של קיר שנהרס או שיפוץ של תקרה שנהרסה זה נקרא תוספת.

אליף סבאג: ומשתמשים במועצה האזורית משגב משתמשים בתוספת או בשיפוץ אפילו כדי להגיד לו, הנה אתה עשית תוספת, אתה עשית שינוי ואז לא מגיע לך.

אליף סבאג: זה תירוץ.

אליף סבאג: והמדיניות שכבר אומר אותה האדון זה לפנות אנשים.

מל פולישוק-בלוך: אם מישהו היה פוגע בבן אדם מסוים בניגוד לחוק, היית קופץ לשמים כי פוגעים בבן אדם בניגוד לחוק?

מל פולישוק-בלוך: כבוד אדם וחירותו, חופש העיסוק, היית קופץ, היית בא ואומר לנו, יש לנו חוק אז תכבדו אותו.

מל פולישוק-בלוך: הוא עושה את עבודתו ואתה לא יכול לבוא אליו בטענות.

אליף סבאג: קודם צריך לכבד את החוק אבל במשך 19 שנים הועדה לא כיבדה את החוק, הועדה לא כיבדה את החוק וחברת החשמל לא הצליחה לחבר בית לחשמל כי הועדה לא הסכימה.

אליף סבאג: כי כדי לחבר אתה צריך את האישור של מזכיר הועדה המקומית לתכנון ובנייה וגם את חתימת מהנדס הועדה.

אליף סבאג: אי אפשר להשיג את הדברים האלה וחברת החשמל לא יכולה לחבר בלי האישורים האלה והאישורים האלה לא ניתנו וכל הזמן דוחים ודוחים.

אליף סבאג: כאשר במשך 19 שנים הוועדה המקומית לא כיבדה את החוק אי אפשר לבוא בטענות עכשיו לבן אדם ולהגיד לא, אתה עשית שיפוץ או תוספת.

מל פולישוק-בלוך: אני לא מבינה למה הועדה המקומית לא כיבדה את החוק, היא דרשה דרישות מסוימות.

אליף סבאג: היא לא מכבדת את החוק כי מטרתה לפנות את האנשים ולרכז אותם במסגרת אחרת.

מל פולישוק-בלוך: סליחה, אני לא מקבלת את זה.

מל פולישוק-בלוך: מטרתה של הועדה זה למנוע חריגות בנייה או בנייה לא חוקית.

אליף סבאג: נכון, זה אמור להיות ככה אבל מה שקורה זה אחרת.

אליף סבאג: מה שקורה שיש להם מדיניות ברורה לפנות את האנשים האלה, לרכז אותם במסגרת תכנונית קטנה.

אליף סבאג: עובדה, לפני שנתיים ורק לפני שנתיים אישור את תוכנית המתאר של חוסניה והם לא כללו את הבית.

אליף סבאג: תפקידם כאשר מתכננים לקחת בחשבון את העובדות בשטח.

אליף סבאג: העובדות בשטח זה שהבית הזה קיים וצריך לכלול אותו.

מל פולישוק-בלוך: אני לא מסכימה אתך.

מל פולישוק-בלוך: לא מסכימה אתך לחלוטין.

אליף סבאג: אני חשוב שמן הראוי מראש ועדת תכנון ובניה לקחת את העובדות בשטח, את הבתים הקיימים בשטח לא רק בחוסניה.

איברהים סועאד: אני רוצה להחזיר לאיתמר על מה שהוא דיבר.

איברהים סועאד: הוא אמר שהוא הציע לי ללכת לצלמון.

איברהים סועאד: לא נכון.

איברהים סועאד: אני ביקשתי ממנו בגלל הילד שלי אני מוכן לעבור לחוסניה, זה קרוב אלי 300 מטר.

איברהים סועאד: הוא אמר לי לכתוב תצהיר אצל עורך דין, אני אמרתי לו , אתם מועצה אזורית ויש לכם כוח לבקש מהמנהל, יש מצב כזה שאתם יכולים לתת לי מגרש לעבור 300 מטר לבנות את הבית.

איברהים סועאד: בסוף שאני הסכמתי וחתמתי על תצהיר על ידי עורך דין הם לא נתנו.

איברהים סועאד: רק אתם מטרטרים אותי ועושים לי חיים קשים.

תומר רוזנר: אני אומר שהפתרון הוא באמת למצוא מגרש במקום שאפשר למצוא.

תומר רוזנר: אני לא מניח שכל המגרשים בחוסניה מלאים.

מל פולישוק-בלוך: אי אפשר לתת לו אישור זמני ובינתיים לתת לו את האפשרות להתארגן למעבר?

ליאוניד מליקין: אין מסגרת כזאת של אישור זמני.

ליאוניד מליקין: נאמר פה, כל מי שקיבל חשמל, קיבל חוק הוראת שעה דרך פרסום של שר התשתיות ועמידת הבתים בקריטריונים.

עבד-אלמאלכ דהאמשה: שהוא עמד בתנאי החוק לא נתתם לו.

איברהים סועאד: אני עשיתי כל מה שהם ביקשו ממני כדי להתקדם.

ליאוניד מליקין: אני מהנדס הודעה לתכנון ובנייה משגב.

ליאוניד מליקין: נתחיל בזאת למיטב ידיעתנו הנכס שאנחנו מדברים עליו מעולם לא פורסם ברשימת שר התשתיות.

ליאוניד מליקין: יש מצבים ששר התשתיות מפרסם ברשימה מבנים ומסתבר שהמבנים האלה לא עומדים בקריטריונים של הוראת שעה.

ליאוניד מליקין: זה קורה אבל גם המבחן הזה לא נעשה לגבי הבית הזה כי הוא לא פורסם.

ליאוניד מליקין: מלכתחילה אנחנו יודעים כפי שדיווח המפקח שיש שם עבירות בנייה לגבי הנכס שהוא מתגורר בו.

ליאוניד מליקין: אני מקבל את ההצעה של יושבת הראש בברכה, אפשר לבוא ולשם ולברר בדיוק על איזה בניין מדובר אם כי אנחנו יודעים שהמצב הוא לא פשוט.

מל פולישוק-בלוך: אני אגיד לך מה שאני הבנתי, מה שמסתמן אבל כמובן שצריך לראות את זה ככה בעיניים, אני רק מתרשמת בשטחיות ולא לעומק.

מל פולישוק-בלוך: אני מבינה שהוא עבר לבית של האבא שלו או לאמא ובחצר יש שם צריף.

מל פולישוק-בלוך: החצר לא מחוברת לבית.

מל פולישוק-בלוך: השאלה היא, אני לא יודעת, על פי החוקים שדלכם אני חלילה לא נותנת יד לעבור על החוק אבל אם יש אפשרות כלומר על המבנה הזה הספציפי שבו אין חריגה, איפה שהוא גר היום, לא הבית שלו אלא איפה שהוא גר היום, אם שם לא נעשתה חריגת בנייה, אני יודעת שזה לעגל פינות, אני מודה בזה והצריף הוא כאילו שייך לאח שלו, זה לא הבית הזה.

מל פולישוק-בלוך: נכון על אותו מגרש אבל לא אותו בית.

מל פולישוק-בלוך: אם אפשר לראות את זה בצורה כזאת כאילו לנתק את שני הבתים, הצריף של האח שלו, הבית שלו ואין חיבור ביניהם, אני שואלת, האם אפשר להסתכל על זה בצורה כזאת?

איתמר שורקי: זה באמת לעגל בצורה מאד מאד בעייתית.

איתמר שורקי: אם רוצים לתת לו חיבור חשמל אז להגיד, יש תוספות לשני הבתים ורוצים לתת חיבור חשמל.

מל פולישוק-בלוך: כי הוא אומר שבבית שהוא גר אין תוספת.

איתמר שורקי: אני מחזיר תצלום אוויר.

איתמר שורקי: אפשר לראות כאן את שני הבתים, אפשר גם להבחין בתוספות שנעשו.

מל פולישוק-בלוך: זה מה שאני שואלת?

מל פולישוק-בלוך: הבית עצמו גדל שלא כחוק?

איתמר שורקי: יש פה את הגרעין ויש את התוספות מסביב.

אליף סבאג: בעצם אתה הופך את כל השכונה לבית אחד והתוספות שלו.

אליף סבאג: אתה הופך את כל שלושת הבתים לבית אחד.

אליף סבאג: ככה אתה מכניס את הבית הזה.

איברהים סועאד: רק אני רוצה לשאול אותו שאלה ויענה לי.

איברהים סועאד: למה הוא אומר לי לעבור לחוסניה בשביל הילדים?

מל פולישוק-בלוך: הוא לא מבקש ממך, הוא רק מציע.

איברהים סועאד: הוא הציע ואני כתבתי תצהיר על יד העורך דין, אמרו לי שאנחנו נעזור לך וניתן לך מגרש, יש לך מצב חריג, בסוף שאני כתבתי את התצהיר הזה הם התחמקו.

איברהים סועאד: למה?

מל פולישוק-בלוך: למה באמת לא עזרתם להם למצוא מגרש?

מל פולישוק-בלוך: אז למה הצעתם לו?

איתמר שורקי: הבית של איברהים זה הבית הזה.

איתמר שורקי: לבית הזה שהוא אומר שהוא כבר לא גר בו נעו תוספות ולדעתי הוא כן גר בו.

איתמר שורקי: הבית של האימא זה הבית הזה וכל מה שאנחנו רואים מסביב אלה תוספות שנעשו עם השנים.

איתמר שורקי: הצריף שהוא מדבר נבנה על הרצפה הזאת, יש כאן צריף.

עבד-אלמאלכ דהאמשה: אז החלק הזה זה החלק של התוספת?

מל פולישוק-בלוך: לא, הוא אומר שהחלק של הבית זה התוספת.

איתמר שורקי: על החלק הזה נבנתה עוד תוספת.

איתמר שורקי: אבל זה הבית שלו וגם זה שלו.

דורי פינטו: צריך לראות את התוכנית מ- 86', זו התוכנית מ- 2000 .

דורי פינטו: קודם כל לעשות השוואה בין השנים.

מל פולישוק-בלוך: אני מחפשת את הבית שבו אל נעשתה תוספת.

מל פולישוק-בלוך: זה בדיוק מה שחיפשתי.

מל פולישוק-בלוך: הוא אומר שלא.

מל פולישוק-בלוך: אנשי חברת החשמל, אני רוצה לשאול שאלה, סליחה, אנשי משרד התשתיות.

מל פולישוק-בלוך: נאמר פה מקודם שברשימת שר התשתיות שי בניינים שלא עומדים בדרישות החוק.

מל פולישוק-בלוך: איך זה קורה?

יורם רונדנשטיין: בפרסום שחתום עליו שר התשתיות שי מבנים שלא עומדים ואכן כך.

יורם רונדנשטיין: כי בהתאם לחוק הפרסום קודם לאישור.

יורם רונדנשטיין: במסגרת ההליכים השר מתבקש לפרסם.

מל פולישוק-בלוך: איך הוא פרסם דברים שלא יכולים לעמוד בחוק?

יורם רונדנשטיין: בחוק כתוב שהשר אמור לפרסם את הבתים שהוא מתכוון לאשר וזה בתחילת התהליך ורק אחר כך.

דורי פינטו: בעניין הזה אם יורשה לי לציין שלפחות לפי התיאור שקיבלנו מכל הגורמים, אנחנו מדברים על הליך של הכנסה לרשימה, אישור ולאחר מכן יכול גם לכנן המחוז ומשרד הפנים להעלות את ההתנגדות שלו על עצם החיבור.

דורי פינטו: אל אם יש ערוץ זה הערוץ בהתאם לחוק להתחלת הדרך.

תומר רוזנר: מהנדס הועדה מודיע, שהרי הוא יצטרך לאשר בין היתר הוא יצטרך לאשר והוא מודיע שהיו תוספות בנייה.

תומר רוזנר: אז זה ברור.

מל פולישוק-בלוך: הוא לא יכול לעבור על החוק, הוא יאבד את האישור שלו.

עבד-אלמאלכ דהאמשה: אין כמו מראה עיניים.

עבד-אלמאלכ דהאמשה: אני מציע שניקח שעה אחת ונראה את המקום, את הבתים, את התוספות.

מל פולישוק-בלוך: אני לא יכולה ליסוע, אני ממש מתנצלת.

מל פולישוק-בלוך: אני מנהלת פה ישיבות כל הזמן.

עבד-אלמאלכ דהאמשה: אני יחד עם חליל וכל הנכבדים האלה ניסע.

מל פולישוק-בלוך: אני חושבת שזה רעיון טוב.

מל פולישוק-בלוך: אני מציעה שאתם תיסעו בשם הועדה, תיסעו שניכם.

מל פולישוק-בלוך: אתם באמת תיקחו אתכם, אני אומרת שוב שזה בשם הועדה, תיסעו עם אנשי חברת חשמל, משרד התשתיות ואני המועצה האזורית, הועדה לתכנון ובנייה משגב.

מל פולישוק-בלוך: תביאו את מי שאתם רוצים.

מל פולישוק-בלוך: אני מציעה לסיור הזה תביא את הצילום הזה וגם צילום ישן, אני משוכנעת שיש לכם גם צילומים ישנים.

מל פולישוק-בלוך: אולי אנחנו נפיל את הראייה עליכם, שאתם תוכיחו שיש.

מל פולישוק-בלוך: תחפשו, כל הגורמים שהזכרתי, כולל אתה תחפשו את הצילום ההשוואתי כדי לראות מה היה פעם ואולי אתה יכול להשיג מהמיפוי.

מל פולישוק-בלוך: אם תביא את הצילום ותראה שלא רואים שינויים כמו שאתה אמרת, שזה רק שינוי של חיזוק קיר או משהו אז אולי אפשר יהיה להעביר את זה הלאה.

עבד-אלמאלכ דהאמשה: אני מציע ככה.

עבד-אלמאלכ דהאמשה: אני לא מוותר על זה שגם את תהיי שם.

עבד-אלמאלכ דהאמשה: אנחנו נעשה ביקור של כבוד הועדה במקום, גם הנציב יהיה וכל הגורמים ואני מאמין שאנחנו בשטח נמצא פתרון.

מל פולישוק-בלוך: אנחנו שני דברים עומדים לנגד עינינו.

מל פולישוק-בלוך: וכאן אני רוצה לסכם.

מל פולישוק-בלוך: אנחנו מאד מאד רוצים לעזור למשפחה הזאת כדי שהתינוק שלה יוכל לקבל את הטיפול הראוי שמגיע לו.

מל פולישוק-בלוך: זה נקודת מוצא אחת.

מל פולישוק-בלוך: נקודת מוצא שניה שאנחנו שומרי חוק ואנחנו לא מנסים לעבור על החוק ואנחנו צריכים למצוא את הדרך במסגרת החוק כדי לפתור את הבעיה הראשונה לפעמים זה קשה, לפעמים זה נראה בלתי אפשרי ולדעתי עם רצון טוב זה אפשרי.

מל פולישוק-בלוך: אז בואו נלך בכיוון הזה, יכול להיות שאפשר יהיה לעשות משהו זמני, אולי אפשר באמת לתת להם פתרון לטווח הארוך כפי שהצעתם להם למקום כזה או למקום אחר ובינתיים אפשר לעשות משהו, תחשבו, תהיו יצירתיים אבל בלי לעבור על החוק.

מל פולישוק-בלוך: ומה שאתה אמרת לא כל כך מקובל עלי בהערה שלך הקודמת.

מל פולישוק-בלוך: בזה אני רוצה לסיים.

אליף סבאג: הבית הזה, המשפחה הזאת היא לא המשפחה היחידה באזור.

אליף סבאג: עשרות משפחות שיש להם ילדים חולים, חולי אסטמה, אמרתי מקודם ואני רוצה לחזור על זה, פשוט מאד הבעיה ניתנת לפתרון אם הועדה המקומית משגב תעשה את עבודתה כפי שצריך.

מל פולישוק-בלוך: ואולי גם הבעיה ניתנת לפתרון אם אנשים יבנו את הבית שלהם על פי חוק.

מל פולישוק-בלוך: לא חשבת על האפשרות הזאת?

אליף סבאג: אני אתן דוגמה.

אליף סבאג: ילד מושתל כבד מהכפר עראבה שחובר לחשמל לפני יותר מ-6 חודשים בפני ובאוזניי שמעתי את השר נותן את המכתב של פיראס פעור, חולה סרטן, נותן אותו למנהל המחוז של חברת החשמל ואומר לו, גם את זה אני רוצה שתחבר.

אליף סבאג: מנהל המחוז לא יכול לחבר כי אין תוכנית מתאר.

אליף סבאג: הבטיחו שתוך 6 חודשים תהיה תוכנית מתאר ועד היום אין.

מל פולישוק-בלוך: הבנתי.

מל פולישוק-בלוך: אני שותפה להערתך האחרונה.

מל פולישוק-בלוך: אנחנו מבקשים ממכם לזרז.

ליאוניד מליקין: המועצה האזורית משגב והועדה המקומית לתכנון ובניה עושות הרבה כדי לקדם את המגזר הבדואי ואני רק רוצה להזכיר שבתחום משגב שליש האוכלוסייה הם בדואים ולכו תסיירו בכפרים שלהם ותראו את תנופת הפיתוח ואת מבני הציבור שקמים והכבישים וכל זה.

ליאוניד מליקין: עם זאת יש כמובן קושי כי לא כל הבדואים גרים בישובים המוכרים, יש עדיין בית פה ושם שאי אפשר מבחינה תכנונית לחבר אותו לשום קו כחול של הישוב.

ליאוניד מליקין: הסיפור של חוסניה שהוצג פה, איברהים לא גר בחוסניה, איברהים גר בשטח פתוח ובעצם אי אפשר לחבר אותו לשום דבר.

ליאוניד מליקין: לעומת זאת, מי שהבטיח במהלך סיור כזה או אחר בכפר שתוך 6 חודשים במדינת ישראל מאשרים תוכנית לישוב הוא כנראה בלתי אחראי.

ליאוניד מליקין: עם זאת, ועד מקומית משגב עשתה כמיטב יכולתה, הגישה תוכנית, שי תוכנית שהיא כבר בהמתנה בועדה מחוזית לדיון ואנחנו תקווה שהיא תאושר בקרוב.

מל פולישוק-בלוך: מה שאני מבקשת זה דבר כזה.

מל פולישוק-בלוך: אתם תעשו את הסיור בשטח, תמצאו את הפתרון הספציפי למקרה הזה כי אנחנו כרגע במסגרת הצעה לסדק היום לדיון הזה ודבר נוסף, אני מבטיחה לכם, אנחנו כועדת ביקורת, אני אציע ואבקש לרשום על סדר יומה של הועדה אחרי שהכנסת תחזור לפעילות שגרתית לבדוק את הנושא הזה של תכנון ובנייה באזור הזה של משגב.

מל פולישוק-בלוך: לבוא אליכם, לעשות סיור בשטח, לראות את התוכניות, לראות את כל הגורמים הרלבנטיים, לראות איך אתם מטפלים בנושא, יחד עם אנשי המבקר אנחנו נראה את ההתנהלות של תכנון ובנייה כמודל גם, כי הבעיה הזאת חוזרת על עצמה בהרבה מאד מקומות, אני יודעת, אני מודעת לבעיה שאין תוכניות מתאר בהרבה מאד ישובים, במיוחד איפה שיש אוכלוסייה ערבית אין תוכניות מתאר וזה אחד המחדלים הגדולים של מדינת ישראל ב- 57 השנים האחרונות.

מל פולישוק-בלוך: ויחד עם זאת אני רוצה לראות איך אתם מתקדמים ומה הקצב שאתם מתקדמים פה.

מל פולישוק-בלוך: אז את זה אני מבקשת לרשום על סדר יומה של ועדת ביקורת המדינה ונטפל בזה.

מל פולישוק-בלוך: כרגע אנחנו מדברים ספציפית באופן נקודתי לפתרון הבעיה הזאת.

עבד-אלמאלכ דהאמשה: אני הייתי מציע, עכשיו כל הגורמים הרלבנטיים נמצאים פה, אני לא רוצה שנאבד עוד שבועות וחודשים טובים, מספיק מה שעבר, אני מוכן ביון חמישי, בואו נלך ביום חמישי הקרוב, עוד יומיים שלושה, כולנו למקום לבית, נהיה שם בצהרים, ונלך לבדוק את זה ואז נוכל לחזור לועדה עם מסקנות אולי עוד לפני הפגרה.

מל פולישוק-בלוך: אנשים צריכים לראות מה הם עושים עוד יומיים, זה קצת קשה לשלוף מהשרוול.

מל פולישוק-בלוך: אתה תתאם, חנה מנהלת הועדה תסייע.

מל פולישוק-בלוך: מיד סיום הישיבה יש טלפונים, תנסו לתאם עכשיו, לפני שאתם מתפזרים את המועד, תרימו טלפון למי שלא יהיה ותתאמו את העניין.

מל פולישוק-בלוך: אני מודה לכם ואני מאד מקווה שתעשו את כל המאמצים שהפתרון הזה לפחות יגיע.